آوروپا بیرلیگی بلاروس رهبرلیگی‌نین یولجو طیاره‌سینی "مجبوری" ائندیره‌رک ایچینده‌کی موخالیفتچی ژورنالیستی حبس ائتمه‌سینی قیناییب و بو اؤلکه‌نین آوروپا بیرلیگی هاوا مکانیندان و هاوا لیمانلاریندان‌ ایستیفاده ائتمه‌مه‌سینه دایر قرار وئریب.
آوروپا بیرلیگی لیدرلری ذیروه سی بلژیک-ین پایتاختی بروکسل-ده داوام ائدرکن، آوروپا بیرلیگی یئتکیلی لری لیدرلرین راضیلاشدیق‌لاری بیاننامه‌نین بلاروس ایله باغلی حیسه‌سینی پایلاشیب‌لار.
بونا گؤره، لیدرلرین تشکیل ائتدیگی آوروپا بیرلیگی شوراسی آتن- ویلنیوس سفرینی حیاتا کئچیرن یولجو طیاره‌سی می آیی‌نین 23-ده بلاروس-ون پایتاختی مینسکه بومبا خبردارلیغی سببیله "مجبوری انیشینی" قیناییب.
شورا یولجولار آراسیندا اولان و توتولان موخالیف ژورنالیست فورا رامان پراتسویچ و قیز دوستونون درحال سربست بوراخیلماسینی ایسته‌ییب.
لیدرلر حادثه‌نی "میثیل‌سیز حادثه و قبول ائدیلمز" آدلاندیریب‌لار و اولوسلار آراسی سیویل هاوا جیلیک تشکیلاتینی عاجیل سوروشدورما باشلاتماغا چاغیریب‌لار.
لیدرلرین آچیقلاماسیندا بلاروس یئتکیلیلری و هاوا سئکتورو ایله باغلی هدف‌لری احاته ائده‌جک تحریم لر تطبیق ائدیلمه‌سینه، آوروپا بیرلیگی-ده فالیت گؤسترن هاوا یولو شیرکت‌لری‌نین بلاروس اوزریندن اوچماماسینا چاغیریب‌لار.
